Crkva Prečistoga Srca Marijina u Bijeljini
<s>Crkva prečistoga srca Marijina, u Bijeljini, Bosna i Hercegovina, je katolička crkva koja pripada brčanskom dekanatu, u Vrhbosanskoj nadbiskupiji.</s><s>Komisija za očuvanje nacionalnih spomenika, na sjednici održanoj od 4. do 6. novembra 2015. godine, donijela je odluku da se crkva proglasi za  nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović, Ljiljana Ševo (predsjedavajuća).</s><s>Nacionalni spomenik se sastoji od crkve i župnog ureda.</s>

<s>Historija</s>

<s>Vrijeme austrougarskog upravljanja Bosnom i Hercegovinom od 1878-1918 karakteriše intenzivna izgradnja.</s><s>U prve dvije decenije izgrađeno je stotinu crkava.</s>

<s>Crkvu je projektovao 1886. godine arhitekta Josip Vancaš, zvanični arhitekt i savjetnik Vrhbosanske nadbiskupije, projektant većeg broja vjerskih objekata.</s><s>Gradnja je finansirana iz Zemaljskog budžeta, ali i pomoći koju je katolička crkva u BiH dobijala od raznih vjerskih udruženja iz zemalja austro-ugarske monarhije i inostranstva (Austrijsko potporno društvo za BiH, Lionsko društvo za širenje vjer, društvo svetog djetinjstva iz Pariza).</s>

<s>Prvi župnici bili su franjevci, a s prijelaza 19. u 20. stoljeće u župi pastoralno djeluju dijecezanski svećenici.</s>

<s>Opis 
Crkva je jednobrodna i predstavlja eklektičko ostvarenje građeno u neoromaničkom duhu.</s><s>U obliku je latiničnog slova L, dimenzija 23,15 x 8,94 metra.</s><s>Zvonik je postavljen bočno, vezan za podužu južnu fasadu, a ne uobičajeno, što je posljedica izmjene projekta zbog nedostatka sredstava.</s>

<s>Župni ured je dimenzija 9,30x9,70 metara.</s>

<s>Zidne slike u crkvi su iz novijeg doba, a uradio ih je Stjepan Tonković.</s><s>Sve slike pripadaju akademskom realizmu.</s>

<s>Reference</s>

<s>Vanjski linkovi 
KTA Proslava patrona i 130. obljetnica župe Prečistog Srca Marijina u Bijeljini, Bijeljina, 22. august 2015.</s>

<s>Nacionalni spomenici u Bijeljini
B</s>

